**Хөрмәтле Рамиль Хамзович!**

**Хөрмәтле депутатлар, килгән кунаклар һәм авылдашлар!**

Үзенең борчу – мәшакатьләре, шатлыклы мизгелләре, югалту – табышлары белән 2017 нче ел узып бара. Быелда, ниһаять башкарылган эшләребезгә, һәм гомумән узган елга нәтиҗә ясарга җыелдык. Шуңа күрә, мин Сезне кыскача 2017 нче елда башкарылган эшләр белән таныштырып үтәрмен.

Метрәй авыл җирлеге Советы 10 депутатны берләштерә. Узган 2017 елдагы хезмәт елында Метрәй авыл җирлеге Советының 9 утырышы узды, аларда барлыгы 21 сорау каралды.

-Авыл җирлеге берәмлеге Уставына үзгәрешләр һәм өстәмәләр кертү;

1. Авыл җирлеге бюджетын карау һәм кабул итү, аның үтәлеше турында информацияләр тыңлау, ;
2. Авыл җирлеге эшчәнлеген тәэмин итү өчен кирәкле булган Нигезләмә һәм Программалар кабул итү турындагы сораулар

каралды.

Ел дәвамында авылларыбызда халык белән 8 очрашу узды. Әлеге очрашуларда район җитәкчелеге белән очрашулар, авылларды чисталык мәсьәләсе, 1 квартылга отчет ,көтүгә малларны чыгару сораулары һәм башка килеп туган сорауларны хәл итү буенча сораулар каралды.

**Метрәй авыл җирлеге үзенә 5 авылны кертә.**

**Хәр бер авылда старосталар депутатлар белән даими эшләр башкарабыз**

Бүген инде авыл җирлегенең финанс базасы тулысы белән җыелган налогларга бәйле.

Узган 2017 нче елда җир налогы , Милек налогы тулысынча җыелды.

Көтүлек өчен налоглар: Метрәй һәм Ольгино авылларыннан – 33193,36 , Салауз Мухан буенча – 7878 сум, Иске Чакмак авылы буенча – 7453.80 җыелды.

Авылның мәдәниятен, киләчәген – андагы мәктәп, мәдәният йортлары, балалар бакчаларының эшчәнлеге билгели.

Метрәй авыл җирлеге территориясендә – 1 гомуми белем бирү мәктәбе,бер башлангыч мәктәп эшләп килә. Бүгенге көндә мәктәпләребездә Укучылар саны 39 бала : шуларның13 Метрәй мәктәбендә,26 бала Салауз Мухан гомуми белем бирү мәктәпләрендә белем алалар. Мәктәпләрдә барлыгы – 14 укытучы белем һәм тәрбия бирә.

Җирлектә 2 балалар бакчасы эшләп килә.Аларда барлыгы 51 бала йөри.Метрәй балалар бакчасында 36 бала.Салауз-Мухан балалар бакчасында 15 бала.

Җирлегебездә шулай ук 2 мәдәният йорты һәм 1 авыл клубы, 3 авыл китапханә халыкка хезмәт күрсәтә.

Сәламәтлек – зур байлык. Бу чыннан да шулай, чөнки сәламәтлегебез какшый башлагач кына, бернинди акчага да сәламәтлекне сатып алып булмаганлыгын аңлыйбыз. . Ә җирлегебез территориясендә урнашкан , Салауз Мухан һәм Иске Чакмак авылы фельдшеры Мингазова Сирена Саитовна, инде озак еллар авылдашларыбызга хезмәт күрсәтә, Ольгино авылы фельдшеры Минибаева Ирина Минегуловна Метрэй авылында Шакирова Зинира Зифкатовна халык белән тыгыз элемтәдә, аңлашып эшлиләр..

**Бүгенге көндә Метрәй авыл җирлеге** буенча барлыгы 718 баш эре мөгезле терлек исәпләнә. Шуларның 319 савым сыерлар.Шәхси хужалыклардан жыелган сөткэ быел акча биру бик сулпән барды.

Метрәй авыл җирлегендэ үзара салымны җыю буенча референдум үткәрелде. Референдум да жирлек халкы бик актив катнашты. Әлеге җыелган сумма хөкүмәт тарафыннан 4 тапкыр арттырылып бирелде.җирлегебезнең төзеклегенә,чисталыгына,зиаратларны карау,кышкы җәйге юллар ремонтына,утлар кую,яшелләндерү максатларында кулланылды

Узып китәсе елда башкарылган хезмәтләребез бик күп , эшләнгән һәр эшебез шушы җирлектә яшәүче гражданнарыбыз өчен, аларның ихтияҗларын кәнагатләндерү максатында башкарылды.

**Хөрмәтле Рамиль Хамзович, хөрмәтле депутатлар, авылдашлар һәм килгән кунаклар!**

Сүземне йомгаклап шуны әйтәсе килә, башкарасы эшләребез, куелган бурычларыбыз күп төрле. Шуңа күрә дә, барыбызда сау – сәламәт булып, бердәм эшләргә һәм хезмәт итәргә язсын. Узып баручы елда һәммәгезгә дә яңа хезмәт уңышлары, сәламәтлек, гаилә иминлеге телим.Якыннашып килүче яңа еллар белән сезне.

Игътибарыгыз өчен зур рәхмәт.